Publication: Magyar Közlöny
Issue: MK-2007-119 (Year: 2007, Number: 119)
Era: 2004-2010
Section: A Szent István Egyetem (2100 Gödöllõ, Páter Károly utca 1. szám, a továbbiakban: kiíró) a Kincstári Vagyoni Igazgatóság (KVI) megbízásából a kincstári vagyonnal való gazdálkodásról szóló 58/2005. (IV. 4.) Korm. rendelet (továbbiakban: kormányrendelet) vonatkozó fejezetei alapján
Paragraph Index: 109

A Szent István Egyetem (2100 Gödöllõ, Páter Károly utca 1. szám, a továbbiakban: kiíró) a Kincstári Vagyoni Igazgatóság (KVI) megbízásából a kincstári vagyonnal való gazdálkodásról szóló 58/2005. (IV. 4.) Korm. rendelet (továbbiakban: kormányrendelet) vonatkozó fejezetei alapján nyilvános pályázat keretében értékesíti a Magyar Állam tulajdonában és a Szent István Egyetem vagyonkezelésében lévõ Gödöllõ külterület 076. hrsz.-ú, természetben Gödöllõ, Ganz Ábrahám u. 2. szám alatti, kivett kollégium megnevezésû ingatlant. A pályázat feltételei: Telek területe: 2 ha 2396 m2, épület bruttó szintterülete: 3390 m2. Ajánlati biztosíték: 25 000 000 Ft, azaz huszonötmillió forint. Az ajánlati biztosítékot HUF-ban a kiíró Magyar Államkincstárnál vezetett 10032000-00282826-00000000 számú számlájára kell átutalni, „Ganz Ábrahám u. 2 sz. alatti ingatlan” jelige megjelölésével. Az ajánlati biztosítékon felül fennmaradó vételárat magyar forintban (HUF) kell megfizetni. Az ingatlan per-, teher- és igénymentes. A kiíró tájékoztatja az ajánlattevõket, hogy a kormányrendelet 42. § (2) bekezdésében biztosított lehetõséggel élve – amennyiben az elsõ két helyre rangsorolt ajánlatban szereplõ vételárak között (a magasabbat tekintve 100%-nak) legfeljebb 20% eltérés van, vagy ha a 44. § (1) bekezdése és a 45. § (2) bekezdése alapján a benyújtott ajánlatok egyike sem lenne nyertesnek nyilvánítható, a KVI Hasznosítási Tanácsának javaslata alapján – nyilvános ártárgyalást tarthat. Amennyiben csak egy érvényes ajánlat érkezik, nyilvános ártárgyalás tartása helyett a kiíró felhívhatja az ajánlattevõt ajánlata módosítására. A pályázatot követõ ártárgyalás összehívása esetén a kiíró írásban értesíti az érvényes ajánlatot benyújtott pályázókat az ártárgyalás idõpontjáról. Az ingatlan általános ismertetése: A kollégiumi épületegyüttes Gödöllõ város külterületén, a történelmi Grassalkovich Kastély szomszédságában található. Az ingatlan szerves része a városnak, amely megközelíthetõ városi, helyi járatú autóbusszal, illetve a Gödöllõ–Budapest viszonylatban közlekedõ BKV HÉV használatával. A telek közmûvesített, beépítettsége: 7,85%. A szocreál stílusú épületegyüttes az 1950-es évek végén épült, négy épületrészbõl áll, kétszintes pincével, földszint + 2 emeletes, magastetõs. Az ingatlan többször cserélt gazdát és funkciót, 1995-ben került az egyetem vagyonkezelésébe.

Source: https://magyarkozlony.hu/hivatalos-lapok/da076b38208b9208939779be6ef559b8d6fd9145/dokumentumok/63fce64213dc93ab849f014db2270d6338f5765f/letoltes